b'\n_START_ARTICLE_\nMariposa Monarcan biosf\xc3\xa4\xc3\xa4rialue\n_START_PARAGRAPH_\nMariposa Monarcan biosf\xc3\xa4\xc3\xa4rialue on biosf\xc3\xa4\xc3\xa4rialue ja Unescon maailmanperint\xc3\xb6kohde Meksikossa. Se sijaitsee Michoac\xc3\xa1nin ja Estado de M\xc3\xa9xicon osavaltioiden alueella ja se on pinta-alaltaan 562,59 neli\xc3\xb6kilometri\xc3\xa4. Suojelualue perustettiin erityisesti suojelemaan monarkkiperhosten vaellusta. Alueella esiintyy vaellusaikana jopa miljardi perhosta.\n_START_SECTION_\nLuonto\n_START_PARAGRAPH_\nMariposa Monarcan biosf\xc3\xa4\xc3\xa4rialue sijaitsee vulkaanisella vuoristoalueella keskisess\xc3\xa4 Meksikossa. Alueen t\xc3\xa4rkein puu meksikonpihta. Putkilokasveja on l\xc3\xb6ydetty alueelta 493 lajia ja sieni\xc3\xa4 49 lajia. Lintuja Mariposa Monarcassa el\xc3\xa4\xc3\xa4 132 lajia, ja lis\xc3\xa4ksi esimerkiksi ainakin kolme kotoper\xc3\xa4ist\xc3\xa4 salamanterilajia._NEWLINE_Miljoonat monarkkiperhoset saapuvat Mariposa Monarcaan talvehtimaan laajalta alueelta Pohjois-Amerikasta. Viiden kuukauden ajan alue on punaisena monarkkiperhosista, kunnes maaliskuun lopussa eloonj\xc3\xa4\xc3\xa4neet yksil\xc3\xb6t laskeutuvat vuorilta parittelemaan. T\xc3\xa4m\xc3\xa4n j\xc3\xa4lkeen ne lent\xc3\xa4v\xc3\xa4t 1\xc2\xa0500 kilometri\xc3\xa4 Kalifornianlahdelle munimaan, mink\xc3\xa4 j\xc3\xa4lkeen ne kuolevat.'